Kirkens nåværende utseende stammer fra den store istandsettelse i årene 1887–92 under arkitekt H.B. Storcks ledelse. Han ønsket å gjenskape den sjeldne dobbeltkirke hvorfor han lot murene såvel som tårnet forhøye. Korets langsider fikk hver to vinduer, et i hvert stokkverk, og det ble skapt en åpning mellom de to kirkerommene. Overkirken ble innredet så den i plan og oppbygning og målforhold svarte til underkirken. Også vindeltrappen i skipets sydvestlige hjørne ble rekonstruert.